CELEX: 62017TA0128
Language: et
Date: 2018-12-14 00:00:00
Title: Kohtuasi T-128/17: Üldkohtu 14. detsembri 2018. aasta otsus – Torné versus komisjon (Avalik teenistus — Ametnikud — Personalieeskirjade 2014. aasta reform — Puhkus isiklikel põhjustel — Samaaegne töötamine ajutise töötajana — Teatavaid pensioniõiguste arvutamise meetodeid käsitlevad üleminekusätted — Eelneva otsuse taotlus — Huve kahjustav akt — Üleminekumeetmete eesmärk — Isikuline kohaldamisala — Teenistusse asumine)

11.3.2019   
            
            
               ET
            
            
               Euroopa Liidu Teataja
            
            
               C 93/49
            
         
      Üldkohtu 14. detsembri 2018. aasta otsus – Torné versus komisjon
      (Kohtuasi T-128/17) (1)
      
      ((Avalik teenistus - Ametnikud - Personalieeskirjade 2014. aasta reform - Puhkus isiklikel põhjustel - Samaaegne töötamine ajutise töötajana - Teatavaid pensioniõiguste arvutamise meetodeid käsitlevad üleminekusätted - Eelneva otsuse taotlus - Huve kahjustav akt - Üleminekumeetmete eesmärk - Isikuline kohaldamisala - Teenistusse asumine))
      (2019/C 93/61)
      Kohtumenetluse keel: prantsuse
      
         Pooled
      
      
         Hageja: Isabel Torné (Algés, Portugal) (esindajad: advokaadid S. Orlandi ja T. Martin)
      
         Kostja: Euroopa Komisjon (esindajad: G. Berscheid ja A.-C. Simon, hiljem G. Berscheid ning L. Radu Bouyon ja lõpuks G. Berscheid ning B. Mongin)
      
         Hageja toetuseks menetlusse astujad: Energeetikasektorit Reguleerivate Asutuste Koostööamet (esindaja: S. Manessi, hiljem P. Martinet, keda abistasid avocat S. Orlandi ja avocat T. Martin), Euroopa Piiri- ja Rannikuvalve Amet (esindajad: H. Caniard ja S. Drew, keda abistasid avocat S. Orlandi ja avocat T. Martin), Vabadusel, Turvalisusel ja Õigusel Rajaneva Ala Suuremahuliste IT-süsteemide Operatiivjuhtimise Euroopa Amet (esindaja: M. Chiodi, keda abistasid avocat D. Waelbroeck ja avocat A. Duron), Euroopa Meresõiduohutuse Amet (esindaja: S. Dunlop, keda abistasid avocat S. Orlandi ja avocat T. Martin), Euroopa Pangandusjärelevalve (esindajad: S. Giordano ja J. Overett Somnier), Euroopa Väärtpaberiturujärelevalve (esindajad: A. Lorenzet ja N. Vasse, keda abistasid avocat S. Orlandi ja avocat T. Martin) ja Euroopa Varjupaigaküsimuste Tugiamet (esindaja: W. Stevens, hiljem M. Vitsa, keda abistas avocat A. Duron)
      
         Ese
      
      ELTL artikli 270 alusel esitatud nõue tühistada Euroopa Komisjoni otsus, millega jäeti rahuldamata hageja 16. detsembri 2015. aasta taotlus eelneva otsuse vastuvõtmiseks, et määrata kindlaks tema teenistusse asumise kuupäev Euroopa Liidu ametnike personalieeskirjade XIII lisa üleminekusätete tähenduses, mis käsitlevad teatavaid pensioniõiguste arvutamise meetodeid.
      
         Resolutsioon
      
      
                  1.
               
               
                  Tühistada Euroopa Komisjoni 16. aprilli 2016. aasta otsus, mida kinnitati individuaalsete maksete haldamise ja maksmise ameti (PMO) 29. aprilli 2016. aasta teatisega.
               
            
                  2.
               
               
                  Jätta komisjoni kohtukulud tema enda kanda ja mõista temalt välja Isabel Torné kohtukulud.
               
            
                  3.
               
               
                  Jätta Energeetikasektorit Reguleerivate Asutuste Koostööameti (ACER), Euroopa Piiri- ja Rannikuvalve Ameti (Frontex), Vabadusel, Turvalisusel ja Õigusel Rajaneva Ala Suuremahuliste IT-süsteemide Operatiivjuhtimise Euroopa Ameti (eu-LISA), Euroopa Meresõiduohutuse Ameti (EMSA), Euroopa Pangandusjärelevalve (EBA), Euroopa Väärtpaberiturujärelevalve (ESMA) ja Euroopa Varjupaigaküsimuste Tugiameti (EASO) kohtukulud nende endi kanda.
               
            
         (1)  ELT C 129, 24.4.2017.